*Tämä artikkeli käsittelee lintuheimoa. Sanan muita merkityksiä luetellaan täsmennyssivulla Kiivi.*

**Kiivit** ovat Uudesta-Seelannista peräisin olevia lentokyvyttömiä lintuja, jotka muodostavat heimon Apterygidae ainoan suvun *Apteryx*. Kiivit luokitellaan joskus strutsilintuihin, mutta nykyisin BirdLife Suomi katsoo niiden muodostavan **kiivilintujen** (Apterygiformes) lahkon ainoan heimon. Kiivit ovat lentokyvyttömistä linnuista pienimpiä. Ne ovat myös Uuden-Seelannin kansallinen symboli, jota uusiseelantilaiset arvostavat niin paljon, että jopa kutsuvat itseään "kiiveiksi". Kiivi jaetaan viiteen lajiin.

Kiivien evoluutio on kiistanalainen. Ne ovat kuitenkin kehittyneet ympäristössä, jossa ainoat maanisäkkäät ovat olleet lepakkoja. Tällöin linnut ja jossain määrin myös matelijat ovat täyttäneet ekologisia lokeroita, jotka muualla maailmassa ovat tyypillisiä nisäkkäille. Linnuksi kiivi onkin hyvin nisäkäsmäinen, koska sillä on monia nisäkäsmäisiä piirteitä: esimerkiksi kuulo- ja hajuaisti ovat hyvät, toisin kuin linnuilla yleensä.

Kiivi on suunnilleen kanan kokoinen lentokyvytön lintu, mutta kiivin muna on kuusi kertaa kananmunan kokoinen. Se vie niin paljon tilaa naaraan ruumissa, että se ei pysty syömään kolmeen päivään ennen munimista ja kykenee astelemaan vain jalat haarallaan kuin ankka. Munittuaan naaras jättää munan koiraan huoleksi. Koska kiivit eivät lennä, niiden ei myöskään tarvitse olla erityisen kevyitä. Niinpä niillä ei ole onttoja luita, kuten linnuilla yleensä, vaan luuydintä nisäkkäiden tapaan. Kiivin muna saattaa painaa jopa 450 grammaa.

Kiivit ovat arkoja yöeläimiä, joilla on erittäin hyvin kehittynyt hajuaisti. Toisin kuin linnuilla yleensä, niiden sieraimet sijaitsevat pitkän nokan kärjessä. Ne etsivät ruokaa kaivamalla nokalla maata ja syövät matoja, hyönteisiä ja muita selkärangattomia. Ne syövät myös hedelmiä ja tilaisuuden tullen pieniä rapuja, sammakoita ja iilimatoja.

Uhat
----

Vuonna 2010 pelättiin silloin vallinneen kuivuuden ja siitä seuraavan nälän voivat tappaa sukupuuttoon muutenkin uhanalaiset linnut. Auringon kivikovaksi polttama maa esti tuolloin kiivejä kaivamasta matoja, hyönteisiä ja toukkia, jotka ovat lintujen pääravintoa. Kiivi liikkuu yleensä öisin, mutta nälkä pakotti sen tuolloin liikkumaan myös päiväsaikaan, jolloin kiivit joutuivat alttiiksi myös paahtavalle kuumuudelle. Ruskokiivejä on jäljellä 25 000. Muuten kiivejä ovat uhanneet muun muassa ihmisen Uuteen-Seelantiin tuomat vieraslajit, kuten kärppä. Tätä ennen ne ovat ehtineet sopeutua muun muassa jääkauden tuomaan kylmyyteen sekä suurikokoisia lentokyvyttömiä moa-lintuja saalistaneisiin haastinkotkiin, joiden saalistus teki useimmista Uuden-Seelannin linnuista aikoinaan yöeläimiä; haastinkotkat kuitenkin hävisivät, kun saarille saapunut ihminen tappoi niiden pääravintona olleet moat sukupuuttoon.

Lajien levinneisyys
-------------------

* Eteläsaarenruskokiivi (Apteryx australis)Eteläsaarenruskokiivi (*Apteryx australis*)
* Kirjokiivi (Apteryx haastii)Kirjokiivi (*Apteryx haastii*)
* Pohjoissaarenruskokiivi (Apteryx mantelli)Pohjoissaarenruskokiivi (*Apteryx mantelli*)
* Pikkukiivi (Apteryx owenii)Pikkukiivi (*Apteryx owenii*)
* Okaritonruskokiivi (Apteryx rowi)Okaritonruskokiivi (*Apteryx rowi*)

Lähteet
-------

* Taksonomian lähde:
* Suomenkielisen nimistön lähde:  (Arkistoitu – Internet Archive)

### Viitteet

1. ↑  BirdLife Suomen arkisto (2000): Lahkot, heimot ja niiden lajimäärät (Arkistoitu – Internet Archive) Luettu 5.4.2011.
2. ↑  Högmander, H. Björklund, H. Hintikka, J. Lokki, J. Södersved, J. & Velmala, W.: Maailman lintujen suomenkieliset nimet  2018. BirdLife Suomi. Viitattu 13.4.2019.
3. ↑  The kiwi: What do we know about our national bird? *Stuff*.  24.4.2022. Viitattu 5.9.2022. (englanniksi)
4. ↑  Why are New Zealanders Called Kiwis? *Culture Trip*.  13.9.2017. Viitattu 5.9.2022. (englanniksi)
5. ↑  Kiwi species *Kiwis for kiwi*. Viitattu 2.2.2018. (englanniksi)
6. ↑   Kiivit ahdingossa kuivuuden takia Verkkouutiset.fi. Viitattu 5.2.2010. [vanhentunut linkki]
7. ↑  TV 2, Avara luonto 18.2.2012.


|  |  |  |
| --- | --- | --- |
| 

|  |  |
| --- | --- |
| Taksonitunnisteet | 
* Wikidata: Q43642
* Wikispecies: Apteryx
* BOLD: 4639
* CoL: 62CRB
* EPPO: 1APTXG
* Fossilworks: 39304
* GBIF: 2495138
* iNaturalist: 20489
* IRMNG: 1194669
* ISC: 103798
* ITIS: 174393
* NCBI: 8821
* NZOR: ff1660c3-ab1e-4df7-ab8c-e9659abd8ddf

 |

 |